U Zagreb stigla kompozicija s novim automobilima za MUP

Najveći dio automobila dobit će MUP, njih 1009, a Večernji piše da su Škodini automobili koji su snimljeni na terminalu u Vrapču baš za potrebe MUP-a

<p>Na željezničkom terminalu u Vrapču nalazi se duga kompozicija puna novih Škodinih automobila, a <b><a href="https://www.vecernji.hr/hrvatska/pogledajte-ogromnu-kompoziciju-vagona-s-automobilima-za-mup-921504" rel="" title="">Večernji </a></b>piše kako se radi o automobilima za potrebe MUP-a. </p><p><b>Država operativnim leasingom obnavlja vozni park i kupuje <a href="https://www.24sata.hr/politika/novi-trosak-leasing-za-1581-auto-kostat-ce-271-milijun-kn-353847" rel="" title="">1581 vozilo,</a> </b>od čega je 1328 automobila, a najveći broj vozila dobit će MUP (njih 1009). Taj će nas posao koštati <b>271 milijun kuna. </b>Za vozila iz te javne nabave krenula je i isporuka koja će se realizirati u sljedećih nekoliko mjeseci.</p><p>Među tim vozilima su i luksuzni Audiji A6, koje je u nedjelju komentirao ministar <b>Željko Jovanović. </b>Na pitanje novinara je li mu neugodno voziti se u autu od 640.000 kuna, upitao je<a href="https://www.24sata.hr/politika/bez-srama-u-novom-audiju-a6-a-sta-da-se-vozim-u-kociji-353872" rel="" title=""> da li bi trebao kočijom doći u ministarstvo. </a>Jovanović je govorio kako ne zna koji će auto dobiti te da neće odgovarati na pitanja dok auto ne vidi. </p><p>U obilasku poplavom ugroženog područja kod Siska, premijer<a href="http://vlada.hr/hr/naslovnica/novosti_i_najave/2014/veljaca/milanovic_u_sisku_ocekuje_se_jos_vode_moramo_biti_spremni_na_mogucnost_evakuacije" rel="" title=""> Milanović je komentirao kupovinu automobila</a> i rekao kratko da<b> ne zna tko kupuje i odlučuje u kojem će se automobilu tko voziti. </b></p><p><b><a href="http://vlada.hr/hr/naslovnica/priopcenja_za_javnost/2014/veljaca/priopcenje_povodom_upita_redakcija_o_nabavci_automobila" rel="" title="">Iz Vlade su se oglasili priopćenjem </a></b>u kojem ističu i da se za ministre umjesto vozila najviše klase nabavljaju vozila gornje srednje klase, a za zamjenike ministara umjesto vozila gornje srednje klase, nabavljaju se vozila srednje klase. </p>